Боян Бойчев
Вик

chitanka.info

Няма кой да ме чуе,

Няма кой да ме разбере,

В лабиринта от пясъчни кули

Гибне мойто море.

Мълчат изказани думи,

Отчаяно неизказаните зоват,

И аз се чувствам изгубен,

Лутам се ни напред, ни назад.

Блъскам се в стени безнадеждни,

Търся се в сляпо мълчание,

На дните от предпазната мрежа

Пленен съм и изпратен в изгнание.

В прозрачното огледало на дните

Хвърлям безнадеждна стотинка

И от лепкава влага пропити

Разглеждам разпилените снимки.

На скалата с поглед премрежен

Аз се обричам на мойто море

И викам, аз викам с надежда

Някой все да ме чуе и разбере.

ноември 2003 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.